Коледен спектакъл Аленото цвете :: Руски лицей София
На 20.12.2019г. малчуганите от ЧДГ „Г.С.Уланова“ и учениците от начален етап в ЧСЕУ „Г.С.Уланова“ при Руски Лицей-София посетиха Руския културно-информационен център, където им бе представен театралния спектакъл «Аленото цвете» на руски език , постановка на Руски камерен театър. Спектакълът предизвика у децата топли чувства и коледно настроение. След постановката децата се пренесоха в приказно украсената зала и празничното настроение напълно ги завладя. Появата на дългоочаквания гост — Дед Мороз — предизвика весел детски глъч и незабравими емоции. Дед Мороз пожела на децата да имат повече усмивки и топлина в семейството и раздаде на всеки торбичка с вкусни лакомства.